
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάθεση αρμοδιοτήτων στον Υφυπουργό Γεωργίας 
Φλώρο Κωνσταντίνου .. 1 

Παράταση θητείας δοικητικών και εποπτικών συμβου¬ 
λίων και αντιπροσώπων αγροτικών συν/κών οργανώ¬ 
σεων . 2 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Κουτά Αριστέα του Αναστα¬ 
σίου . 3 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στον Κιορφελεκίδη Δήμο του Πανα¬ 
γιώτη . 4 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Κουτλή Αλεξία του Χρή¬ 
στου . 5 

Έγκριση μεταστέγασης της Μουσικής Σχολής Πει¬ 
ραιά . 6 

Προσθήκη τμήματος σπουδών στην «ΑΣΗΜΙΝΑ ΧΡΙ- 
ΣΤΟΔΟΥΛΕΙΟΣ ΜΟΥΣΙΚΗ ΣΧΟΛΗ». 7 

Έγκριση μεταστέγασης του «Πελοποννησιακού 
Ωδείου». 8 

Προσθήκη τμημάτων σπουδών, στη Μουσική Σχολή 
«ΣΥΓΧΡΟΝΗ ΜΟΥΣΙΚΗ ΕΚΠΑΙΔΕΥΣΗ» . 9 

Σύσταση ιδίου Νομικού Προσώπου στην Κοινότητα 
Τσαγγαρίου Ν. Θεσπρωτίας με την επωνυμία «Σχο¬ 
λική Επιτροπή 2/θέσιου Σχολικού Κέντρου Σου- 
λίου».10 

Τροποποίηση Οργανισμού Εσωτερικής Υπηρεσίας του 
Δήμου Χώρας Ν. Μεσσηνίας. .11 

Σύσταση νομικού προσώπου στην Κοινότητα Βέργης Ν. 
Σερρών με την επωνυμία «Σχολική Επιτροπή Δημο¬ 
τικού Σχολείου και Νηπιαγωγείου».12 

Τροποποίηση της 11058/5.6.91 απόφασης Νομάρχη 
Χανιών. 13 

Αντικατάσταση προσωνυμίας Ιδιωτικών Ινστιτούτων 
- Επαγγελματικής Κατάρτισης.14 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 184 (1) 

Ανάθεση αρμοδιοτήτων στον Υφυπουργό Γεωργίας 
Φλώρο Κωνσταντίνου. 

Ο ΠΡΩΘΥΠΟΥΡΓΟΣ 
ΚΑΙ 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη τις διατάξεις: 

1. Των άρθρων 81 και 83 παρ. 2 του Συντάγματος. 

2. Των άρθρων 16 παρ. 5 και 22 παρ. 2 στοιχ. γ του Ν. 
1558/85 «Κυβέρνηση και Κυβερνητικά Όργανα» (Α' 137). 

3. Του Π.Δ. 402/88 «Οργανισμός του Υπουργείου Γε¬ 
ωργίας» όπως τροποποιήθηκε μεταγενέστερα (Α 187). 

4. Την Υ 114/24.4.86 απόφάση του Πρωθυπουργού 
«Σύσταση και κατάργηση θέσεων Αναπληρωτών Υπουρ¬ 
γών και Υφυπουργών και σειρά τάξης νέων Υπουργείων (Β 
247). 

5. Του Π.Δ. 455/93 «Διορισμός Υπουργών και Υφυ¬ 
πουργών. 

6. Του άρθρου 27 του Ν. 2081/92 (Α 154) με το οποίο 
προστέθηκε άρθρο 29Α στο Ν. 1558/85 και το γεγονός 
ότι από την παρούσα απόφαση δεν προκαλείται δαπάνη σε 
βάρος του Κρατικού Προϋπολογισμού, αποφασίζουμε: 

Άρθρο 1 

Ο Υπουργός Γεωργίας προσδιορίζει επακριβώς τη γενι¬ 
κότερη Κυβερνητική Πολιτική του Υπουργείου στα πλαί¬ 
σια των αποφάσεων του Υπουργικού Συμβουλίου και των 
άλλων συλλογικών Κυβερνητικών οργάνων και είναι αρμό¬ 
διος για όλα τα θέματα που αφορούν στα ετήσια και πολυ¬ 
ετή προγράμματα ιδιωτικών και δημοσίων επενδύσεων, 
στα προγράμματα ανάπτυξης και στα μέτρα πολιτικής τι¬ 
μών και οικονομικών ενισχύσεων. 

Άρθρο 2 

Στον Υφυπουργό Γ εωργίας Φλώρο Κωνσταντίνου ανα¬ 
θέτουμε την άσκηση των αρμοδιοτήτων που απορρέουν 
από τις κείμενες διατάξεις για τα αντικείμενα: 

1. Των Διευθύνσεων και Υπηρεσιών της Γ ενικής Γ ραμ- 
ματείας Δασών και Φυσικού Περιβάλλοντος. 

2. Των Γενικών Διευθύνσεων: 

α. Φυτικής Παραγωγής 

β. Ζωικής παραγωγής 

γ. Αλιείας 

δ. Κτηνιατρικής 

Αρθρο 3 

Στον Υφυπουργό αναθέτουμε επίσης την άσκηση των 
παρακάτω αρμοδιοτήτων: 

1. Συγκρότηση των συλλογικών οργάνων που συγκρο¬ 
τούνται με απόφασή του Υπουργού Γεωργίας και που λει¬ 
τουργούν στις υπηρεσιακές μονάδες, τα αντικείμενα των 
οποίων μεταβιβάζονται με την απόφαση αυτή. 

2. Πρόταση για την έκδοση κανονιστικών και ατομικών 
διαταγμάτων και υπογραφής κανονιστικών αποφάσεων, 
που ανάγονται στο αντικείμενο αρμοδιότητας των υπηρε¬ 
σιών του άρθρου 2 πλην αυτών που αφορούν στην χάραξη 
της γενικότερης πολιτικής σε ουσιώδεις τομείς αυτών 
(ετησίων και πολυετών προγραμμάτων, ιδιωτικών και δη¬ 
μοσίων επενδύσεων, προγραμμάτων ανάπτυξης μέτρων 
πολιτικής τιμών και οικονομικών ενισχύσεων). 

3. Μεταβίβαση στους Γενικούς Γραμματείς, Γενικούς 
Διευθυντές, σε Διευθυντές και γενικά σε Προϊσταμένους 
υπηρεσιακών μονάδων, που σύμφωνα με τα παραπάνω 
υπάγονται σ' αυτόν, της εξουσίας να υπογράφουν «Με 
εντολή Υφυπουργού» αποφάσεις, έγγραφα ή άλλες πρά¬ 
ξεις εντός του κύκλου της αρμοδιότητάς του. 

4. Συνυπογραφή με συναρμόδιους Υπουργούς και Υφυ¬ 
πουργούς άλλων Υπουργείων κοινών αποφάσεων ή πρά¬ 
ξεων σχετικών με τις παραπάνω υπηρεσίες και αρμοδιότη¬ 
τες. 

5. Των Κοινοβουλευτικών αρμοδιοτήτων για τα θέματα 
που ανήκουν στις υπηρεσίας που υπάγονται σ’ αυτόν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 1993 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

Ο ΥΠΟΥΡΓΟΣ 

ΓΕΩΡΓΙΟΣ ΜΩΡΑΪΤΗΣ 
-Φ- 

Αριθ. 31085 (2) 

Παράταση θητείας δοικητικών και εποπτικών συμβουλίων 

και αντιπροσώπων αγροτικών συν/κών οργανώσεων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση καί Κυ¬ 
βερνητικά Όργανα». 

2. Τις διατάξεις του Π.Δ. 402/88 «Οργανισμός Υπουρ¬ 
γείου Γ εωργίας» όπως τροποποιήθηκε και συμπληρώθηκε 
μεταγενέστερα. 

3. Τις διατάξεις της παραγρ. 1 του άρθρου 50 του Ν. 
2169/93 «Αγροτικές Συν/κές Οργανώσεις και άλλες δια¬ 
τάξεις» σύμφωνα με τις οποίες η θητεία των διοικητικών 
και εποπτικών συμβουλίων και των αντιπροσώπων των 
αγροτικών συν/κών οργανώσεων όλων των βαθμιδών 
(πρωτοβάθμιων, δευτεροβάθμιων, τριτοβάθμιων, κοινο¬ 
πραξιών) και της ΠΑΣΕΓΕΣ, λήγει αυτοδίκαια κατά το χρο¬ 
νικό διάστημα άπό 5 Νοεμβρίου 1993 έως 28 Ιανουάριου 
1994, εντός του οποίου υποχρεούνται να διεξάγουν αρ¬ 
χαιρεσίες για την ανάδειξη νέων διοικητικών κάι εποπτι¬ 
κών συμβουλίων και αντιπροσώπων. 


4. Τις διατάξεις της παραγρ. 2 του ίδιου άρθρου σύμ¬ 
φωνα με τις οποίες με απόφαση του Υπουργού Γ εωργίας 
μπορεί να παραταθεί η θητεία των διοικητικών και εποπτι¬ 
κών συμβουλίων και αντιπροσώπων των αγροτικών συν/ 
κών οργανώσεων και της ΠΑΣΕΓΕΣ για ένα εξάμηνο απο 
τις ημερομηνίες της προηγούμενης παραγράφου. 

5. Το άρθρο 27 του Ν. 208/92 μέ το οποίο προστέθηκε 
το άρθρο 29Α στο Ν. 1558/85 και το γεγονός ότι από τις 
διατάξεις της απόφασης αυτής δεν προκαλείται δαπάνη 
σε βάρος του Κρατικού Προϋπολογισμού ή άλλου 
Ν.Π*Δ.Δ., αποφασίζουμε: 

1. Παρατείνουμε τη θητεία των διοικητικών και εποπτι¬ 
κών συμβουλίων και αντιπροσώπων των αγροτικών συν/ 
κών οργανώσεων όλων των βαθμιδών (πρωτοβάθμιων, 
δευτροβάθμιων, τριτοβάθμιων, κοινοπραξιών) και της ΠΑ¬ 
ΣΕΓΕΣ, που λήγει χρονικά από 5 Νοεμβρίου 1993 έως 28 
Ιανουαρίου 1994, επί έξη (6) μήνες, κατ’ ανώτατο όριο, 
από τη λήξη της. 

2. Οι αρχαιρεσίες για την ανάδειξη νέων διοικητικών και 
εποπτικών συμβουλίων και αντιπροσώπων των αγροτικών 
συν/κών οργανώσεων όλων των βαθμιδών και της ΠΑΣΕ¬ 
ΓΕΣ, μετά την ανωτέρω παράταση, θα διεξαχθούν σε ημε¬ 
ρομηνίες που θα καθορισθούν επακριβώς με νεώτερη 
απόφασή μας, ύστερα από σχετική πρόταση της ΠΑΣΕ¬ 
ΓΕΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 1993 

Ο ΥΠΟΥΡΓΟΣ 

ΓΕΩΡΓΙΟΣ ΜΩΡΑΪΤΗΣ 
-♦- 

Αριθ. ΠΙγ/2135 (3) 

Χορήγηση άδειας ασκήσεως επαγγέλματος Κοινωνικού 

Λειτουργού στην Κουτά Αριστέα του Αναστασίου. 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας Πρόνοιας και 
Κοινωνικών Ασφαλίσεων Π1γ/2135/20.10.1993 έχει χο¬ 
ρηγηθεί στην Κουτά Αριστέα του Αναστασίου άδεια ασκή¬ 
σεως επαγγέλματος Κοινωνικού Λειτουργού. 

Αθήνα, 20 Οκτωβρίου 1993 

Με Εντολή Υπουργού 
Ο Διευθυντής 
Γ. ΜΠΕΣΗΣ 

-4- 

Αριθ. ΠΙγ/2137 (4) 

Χορήγηση άδειας ασκήσεως επαγγέλματος Κοινωνικού 

Λειτουργού στον Κιορφελεκίδη Δήμο του Παναγιώτη. 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση τού Υπουργού Υγείας Πρόνοιας και 
Κοινωνικών Ασφαλίσεων Π1γ/2137/20.10.1993 έχειχο- 

ρηγηθεϊ στον Κιορφελεκίδη Δήμο του Παναγιώτη άδεια 
ασκήσεως επαγγέλματος Κοινωνικού Λειτουργού. 

Αθήνα, 20 Οκτωβρίου 1993 

Με Εντολή Υπουργού 

Ο Διευθυντής 
Γ. ΜΠΕΣΗΣ 

-*- 

Αριθ. ΠΙγ/2156 (5) 

Χορήγηση άδειας ασκήσεως επαγγέλματος Κοινωνικού 
Λειτουργού στην Κουτλή Αλεξία του Χρήστου. 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας Πρόνοιας και 
Κοινωνικών Ασφαλίσεων Π1γ/2156/22.10.1993 έχει χο¬ 
ρηγηθεί στην Κουτλή Αλεξία του Χρήστου άδεια ασκή¬ 
σεως επαγγέλματος Κοινωνικού Λειτουργού. 

Αθήνα, 22 Οκτωβρίου 1993 

Με Εντολή Υπουργού 

Ο Διευθυντής 
Γ. ΜΠΕΣΗΣ 

-Φ- 

Αριθ. ΥΠΠΟ/ΚΑΤΕΧΝ/Δ/44771 (6) 

Έγκριση μεταστέγασης της Μουσικής Σχολής Πειραιά. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ./γμα 941/77 «Περί οργανισμού του Υπουρ¬ 
γείου Πολιτισμού και Επιστημών». 

3. Το Β.Δ/γμα 16/1966 «Περί ιδρύσεως ιδιωτικών μου¬ 
σικών ιδρυμάτων». 

4. Την αριθμ. ΥΠΠΟ/ΓΝΟΣ/49095/30.10.1991 από¬ 
φαση «Μεταβίβαση αρμοδιοτήτων Υπουργού και δικαιώ¬ 
ματος υπογραφής “Με Εντολή Υπουργού” στους Γεν. 
Γραμματείς, Γεν. Δ/ντές, και Προϊσταμένους των Δ/ 
νσεων Τμημάτων και Γραφείων της Κ.Υ. του ΥΠΠΟ (ΦΕΚ 
987/τΒ728.11.1991). 

5. Την αριθμ. ΚΑΤΕΧΝ/Δ/29524/1614/7.9.1983 από¬ 
φασή μας, «Χορήγηση άδειας ιδρύσεως και λειτουργίας 
Μουσικής Σχολής στην Όλγα Μαντζιβή». (ΦΕΚ 562/τΒ/ 
27.9.1983). 

6. Το από 28.9.1993 πρακτικό αυτοψίας της Επιτροπής 
ελέγχου κτιρίων σχολών χορού και μουσικής, της 1ης 
Εφορείας Βυζ. Αρχαιοτήτων. 

7. Την από 2.9.1993 αίτηση της Μαντζιβή Όλγας με τα 
συνημμένα δικαιολογητικά, αποφασίζουμε: 

Εγκρίνουμε τη μεγαστέγαση της «ΜΟΥΣΙΚΗΣ ΣΧΟΛΗΣ 
ΠΕΙΡΑΙΑ» στο κτίριο της οδού Σπυρίδωνος Λάμπρου αρ. 6 
στον Πειραιά, από το σχολικό έτος 1993-94. 

Από τις διατάξεις αυτής της απόφασης, δεν προκαλείται 
δαπάνη σε βάρος του Κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Οκτωβρίου 1993 

Με εντολή Υπουργού 
Ο Δ/ντής 

Π. ΠΟΛΥΧΡΟΝΟΠΟΥΛΟΣ 

-φ- 

Αριθ. ΥΠΠΟ/ΚΑΤΕΧΝ/Δ/46372 (7) 

Προσθήκη τμήματος σπουδών στην «ΑΣΗΜΙΝΑ ΧΡΙΣΤΟ- 

ΔΟΥΛΕΙΟΣ ΜΟΥΣΙΚΗ ΣΧΟΛΗ». 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ./γμα 941/77 «Περί οργανισμού του Υπουρ¬ 
γείου Πολιτισμού και Επιστημών». 

3. Το Β.Δ/γμα 16/1966 «Περί ιδρύσεως ιδιωτικών μου¬ 
σικών ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονί¬ 
κης». 

5. Την αριθμ. ΥΠΠΟ/ΓΝΟΣ/49095/30.10.1991 από¬ 
φαση «Μεταβίβαση αρμοδιοτήτων Υπουργού και δικαιώ¬ 
ματος υπογραφής “Με Εντολή Υπουργού" στους Γεν. 
Γραμματείς, Γεν. Δ/ντές, και Προϊσταμένους των Δ/ 
νσεων Τμημάτων και Γ ραφείων της Κ.Υ. του ΥΠΠΟ (ΦΕΚ 
987/τΒ728.11.1991). 

6. Το από 5.8.1992 πρακτικό αυτοψίας της Επιτροπής 
ελέγχου κτιρίων σχολών Χορού και Μουσικής, της 1ης 
Εφορείας Βυζ. Αρχαιοτήτων. 

7. Την αριθμ. ΥΠΠΟ/ΚΑΤΕΧΝ/Δ/36793/31.7.1992 
απόφασή μας, «Χορήγηση άδειας ιδρύσεως και λειτουρ¬ 
γίας Μουσικής Σχολής στα Νέα Λιόσια». (ΦΕΚ 537/τΒ7 
26.8.1992). 

8. Την από 14.9.1993 αίτηση των Ε. Χριστοδούλου - Μ. 
Ασημίνα με τα συνημμένα δικαιολογητικά, αποφασί¬ 
ζουμε: 

Συμπληρώνουμε την αριθμ. ΥΠΠΟ/ΚΑΤΕΧΝ/Δ/36793/ 
31.7.1992 απόφασή μας, «Χορήγηση άδειας άδειας ίδρυ¬ 
σης και λειτουργίας Μουσικής Σχολής στα Νέα Λιόσια» 
(ΦΕΚ 537/Τ.Β726.8.1992), και εγκρίνουμε τη λειτουργία 
τμήματος πνευστών στην «ΑΣΗΜΙΝΑ ΧΡΙΣΤΟΔΟΥΛΕΙΟΣ 
ΜΟΥΣΙΚΗ ΣΧΟΛΗ», από το σχολικό έτος 1993-94. 

Από τις διατάξεις αυτής της απόφασης, δεν προκαλείται 
δαπάνη σε βάρος του κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 1993 

Με εντολή Υπουργού 
Ο Δ/ντής 

Π. ΠΟΛΥΧΡΟΝΟΠΟΥΛΟΣ 

Αριθ. ΥΠΠΟ/ΚΑΤΕΧΝ/Δ/49131 (8) 

Έγκριση μεταστέγασης του «Πελοποννησιακού 
Ωδείου». 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ./γμα 941/77 «Περί οργανισμού του Υπουρ¬ 
γείου Πολιτισμού και Επιστημών». 

3. Το Β.Δ/γμα 16/1966 «Περί ιδρύσεως ιδιωτικών μου¬ 
σικών ιδρυμάτων». 

4. Την αριθμ. ΥΠΠΟ/ΓΝΟΣ/49095/30.10.1991 από¬ 
φαση «Μεταβίβαση αρμοδιοτήτων Υπουργού και δικαιώ¬ 
ματος υπογραφής “Με Εντολή Υπουργού" στους Γεν. 
Γραμματείς, Γεν. Δ/ντές, και Προϊσταμένους των Δ/ 
νσεων Τμημάτων και Γ ραφείων της Κ.Υ. του ΥΠΠΟ (ΦΕΚ 
987/τΒ728.11.1991). 

5. Την αριθμ. ΚΑΤΕΧΝ/Δ/29954/1796/23.8.84 από¬ 
φασή μας, «Χορήγηση άδειας ιδρύσεως και λειτουργίας 
Ωδείου στον Δημήτρη Μπαζό». (ΦΕΚ 585/τΒ/ 
24.8.1984). 

6. Την αριθμ. ΚΑΤΕΧΝ/Δ/24132/1509/31.7.89 από¬ 
φασή μας «Έγκριση μεταβίβασης άδειας ίδρυσης και λει¬ 
τουργίας του Πελοποννησιακού Ωδείου». (ΦΕΚ 572/τ ΒΥ 
3.8.89). 

7. Το από 29.9.1993 πρακτικό αυτοψίας της Νομαρχίας 
Αχαϊας. 

8. Τις από 31.8.1993 και 24.9.93 αιτήσεις του Μπαζού 
Ορέστη, με συνημμένα δικαιολογητικά, αποφασίζουμε: 

Εγκρίνουμε τη μεγαστέγαση του «ΠΕΛΟΠΟΝΝΗΣΙΑ- 
ΚΟΥ ΩΔΕΙΟΥ» στο κτίριο της οδού Λόντου αρ. 174 και Αγ. 
Τριάδος στην Πάτρα, από το σχολικό έτος 1993-94. 

Από τις διατάξεις αυτής της απόφασης, δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 21 Οκτωβρίου 1993 

Με εντολή Υπουργού 
Ο Δ/ντής 

Π. ΠΟΛΥΧΡΟΝΟΠΟΥΛΟΣ 
-♦- 

Αριθ. ΥΠΠΟ/ΚΑΤΕΧΝ/Δ/52299 (9) 

Προσθήκη τμημάτων σπουδών, στη Μουσική Σχολή «ΣΥΓ- 
ΧΡΟΝΗ ΜΟΥΣΙΚΗ ΕΚΠΑΙΔΕΥΣΗ». 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ./γμα 941/77 «Περί οργανισμού του Υπουρ¬ 
γείου Πολιτισμού και Επιστημών». 

3. Το Β.Δ/γμα 16/1966 «Περί ιδρύσεως ιδιωτικών μου¬ 
σικών ιδρυμάτων». 

4. Τον Ν. 299/76 «Περί ρυθμίσεως θεμάτων αφορώ- 
ντων εις τον κανονισμόν λειτουργίας των ιδιωτικών μουσι¬ 
κών ιδρυμάτων, ως και το από 11.11.57 Β.Δ. «Περί κυρώ- 
σεως του εσωτερικού κανονισμού του Ωδείου Θεσσαλονί¬ 
κης». 

5. Την αριθμ. ΥΠΠΟ/ΓΝΟΣ/49095/30.10.1991 από¬ 


φαση «Μεταβίβαση αρμοδιοτήτων Υπουργού και δικαιώ¬ 
ματος υπογραφής “Με Εντολή Υπουργού” στους Γεν. 
Γραμματείς, Γεν. Δ/ντές, και Προϊσταμένους των Δ/ 
νσεων Τ μημάτων και Γ ραφείων της Κ.Υ. του ΥΠΠΟ (ΦΕΚ 
987/τΒ728.11.1991). 

6. Την αριθμ. ΥΠΠΟ/ΚΑΤΕΧΝ/Δ/47795/28.9.1992 
απόφασή μας, «Χορήγηση άδειας ιδρύσεως και λειτουρ- 
γείας Μουσικής Σχολής στην Φανή Τσαχαλίνα-Οικονό- 
μου». (ΦΕΚ 634/τΒ /23.10.1992). 

7. Το από 20.8.1992 πρακτικό αυτοψίας της Δ/νσης 
Τεχνικών Υπηρεσιών, της Νομαχίας Πιερίας. 

8. Την από 7.10.1993 αίτηση της Άννας Χατζησυμεω- 
νίδου, Καλλ. Δ/ντριας της Μουσικής Σχολής «ΣΥΓΧΡΟΝΗ 
ΜΟΥΣΙΚΗ ΕΚΠΑΙΔΕΥΣΗ» με συνημμένα δικαιολογητικά, 
αποφασίζουμε: 

Συμπληρώνουμε την αριθμ. ΥΠΠΟ/ΚΑΤΕΧΝ/Δ/47795/ 
28.9.1992 απόφασή μας, «Χορήγηση άδειας ίδρυσης και 
λειτουργίας Μουσικής Σχολής στην Φανή Τσαχαλίνα-Οι- 
κονόμου» (ΦΕΚ634/τ.Β /23.10.1992), και εγκρίνουμε τη 
λειτουργία τμημάτων αντίστιξης, και φυγής, στη Μουσική 
Σχολή «ΣΥΓΧΡΟΝΗ ΜΟΥΣΙΚΗ ΕΚΠΑΙΔΕΥΣΗ» από το 
σχολικό έτος 1993-94. 

Από τις διατάξεις αυτής της απόφασης, δεν προκαλείται 
δαπάνη σε βάρος του κρατικού Προϋπολογισμού. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 20 Οκτωβρίου 1993 

Με εντολή Υπουργού 
Ο Δ/ντής 

Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 13294 (10) 

Σύσταση ίδιου Νομικού Προσώπου στην Κοινότητα Τσαγ- 
γαρίου Ν. Θεσπρωτίας με την επωνυμία «Σχολική Επι¬ 
τροπή 2/θέσιου Σχολικού Κέντρου Σουλίου». 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις του Π.Δ/τος 331/83, του άρθρου 187 
του Δ.Κ.Κ. (Π.Δ. 323/89) και του Ν. 1894/90, όπως τρο¬ 
ποποιήθηκε μεταγενέστερα με τις διατάξεις του άρθρου 8 
παρ. 8 του Ν. 2158/93. 

2. Την αριθμ. 26/93 απόφαση του Κοινοτικού Συμβου¬ 
λίου Τσαγγαρίου περί συστάσεως ίδιου Νομικού Προσώ¬ 
που με την επωνυμία «Σχολική Επιτροπή 2/θέσιου Σχολι¬ 
κού Κέντρου Σουλίου», αποφασίζουμε: 

1. Συνιστούμε στην Κοινότητα Τσαγγαρίου του Νομού 
Θεσπρωτίας ίδιο νομικό πρόσωπο με την επωνυμία «Σχο¬ 
λική Επιτροπή 2/θέσιου Σχολικού Κέντρου Σουλίου». 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτισμού, 
ύδρευσης, τηλεφώνου, αποχέτευσης, αναλώσιμων υλικών 
κ.λπ. 

- η εκτέλεση μικρών έργων για επισκευή και συντήρηση 
των διδακτηρίων 

- η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων 

- η φροντίδα για την εξεύρεση άλλων πόρων και ο εφο¬ 
διασμός της σχολικής μονάδος, με έπιπλα και σκεύη, με 

βιβλία για τη σχολική βιβλιοθήκη και γενικά μ' όλα τα μέσα 
που είναι απαραίτητα για τη λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας της σχολικής μονά- 
δος. 

3. Το Νομικό Πρόσωπο διοικείται από πενταμελές Διοι¬ 
κητικό Συμβούλιο αποτελούμενο από: 

α. Τον εκάστοτε Δ/ντή του 2/θέσιου Σχολικού Κέντρου 
Σουλίου (Δημοτικού Σχολείου), ως Πρόεδρο. 

β. Τον εκάστοτε Πρόεδρο της Κοινότητας Τσαγγα- 
ρίου. 

γ. Δύο κοινοτικούς συμβούλους και 
δ. Έναν γονέα κηδεμόνα (Σύλλογος Γονέων και Κηδε¬ 
μόνων, δεν λειτουργεί). 

4. Η θητεία του πρώτου Δ.Σ. του Νομικού αυτού Προσώ¬ 
που λήγει με τη λήξη της παρούσας κοινοτικής περιόδου. 
Η θητεία των μελών του Δ.Σ. ακολουθεί την κοινοτική πε¬ 
ρίοδο. 

Το Δ.Σ. εκλέγει αντιπρόεδρο και γραμματέα. 

5 Πόροι του νομικού προσώπου είναι: 
α. Ετήσια επιχορήγηση της Κοινότητας Τσαγγαρίου με 
ποσό 50.000 δρχ. 

β. Ετήσια επιχορήγηση του Κράτους, 
γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε. Πρόσοδοι από την περιουσία του. Όλη η ακίνητη πε¬ 
ριουσία που ανήκει στο Δημοτικό Σχολείο Τσαγγαρίου. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόε¬ 
δρο. 

7. Από τις διατάξεις αυτής της απόφασης προκαλείται 
δαπάνη σε βάρος του κρατικού προϋπολογισμού το ύψος 
της οποίας δεν μπορεί να προσδιορισθεί επακριβώς διότι 
η δαπάνη αυτή θα καθορίζεται με σχετική απόφαση του 
Νομαρχιακού Συμβουλίου. Πέραν αυτού θα προκληθεί και 
δαπάνη σε βάρος του προϋπολογισμού της Κοινότητας 
Τσαγγαρίου με ποσό 50.000 δρχ. ετησίως, το οποίο έχει 
εγγράφει στον Κ.Α. 1519α του προϋπολογισμού αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 25 Οκτωβρίου 1993 

Ο Νομαρχών Διευθυντής 
ΣΠΥΡΙΔΩΝ ΚΑΜΤΣΙΟΣ 

-♦- 

Αριθ. 28630 (11) 

Τροποποίηση Οργανισμού Εσωτερικής Υπηρεσίας του 
Δήμου Χώρας Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1) Τις διατάξεις: α) του άρθρου 12 του Ν. 1188/1981 
«περί κυρώσεως του Κώδικος περί καταστάσεως προσω¬ 
πικού οργανισμού Τοπικής Αυτοδιοίκησης» 
β) Του Νόμου 1586/1986 «Βαθμολογική διάρθρωση 
των θέσεων του Δημοσίου, Νομικών Προσώπων Δημοσίου 
Δικαίου και των Οργανισμών Τοπικής Αυτοδιοίκησης και 
άλλες διατάξεις». 


γ) Του Π.Δ. 37Α/1987 «Μερική επέκταση διατάξεων 
που ισχύουν για τους δημοσίους υπαλλήλους και τους 
υπαλλήλους των άλλων Νομικών Προσώπων Δημοσίου Δι¬ 
καίου και στους υπαλλήλους των Οργανισμών Τοπικής Αυ¬ 
τοδιοίκησης και προσαρμογή στις ρυθμίσεις του Ν. 1586/ 
1986». 

2) Την εγκύκλιο του Υπουργείου Προεδρίας της Κυβέρ¬ 
νησης αριθ. ΔΙΚΠΡ/Φ 2/36/3210/1.4.1987 «Διευκρινή- 
σεις για την εφαρμογή του νέου βαθμολογίου». 

3) Τις όμοιες του Υπουργείου Εσωτερικών αριθμ. α) 
53560/6.8.1987 «Ψήφιση Οργανισμών Εσωτερικής Υπη¬ 
ρεσίας» (Ο.Ε.Υ.) Δήμων και Κοινοτήτων β) 75643/ 
16.1.1987 Διευκρινίσεις στην εφαρμογή του νέου βαθμο¬ 
λογίου και γ) 27111 /13.7.1987 Διευκρινίσεις σε διατάξεις 
του Ν. 1586/1986. 

4) Το αριθ. 4403/20.1.1988 έγγραφο του ανωτέρω 
Υπουργείου. 

5) Την 78/17.7.1993 απόφαση του Δημοτικού Συμβου¬ 
λίου Δήμου Χώρας Μεσσηνίας με την οποία ψηφίζει τον 
Οργανισμό Εσωτερικής Υπηρεσίας τού Δήμου. 

6) Την από 5/7.9.93 σύμφωνη γνωμοδότηση του Υπη¬ 
ρεσιακού Συμβουλίου του άρθρου 14 παρ. 9 του Ν. 1586/ 
1986 όπως εκφράζεται στο αρ. 5/93 πρακτικό Συνεδρία¬ 
σης και 

7) Τις διατάξεις του αρθ. 164 του Δ.Κ.Κ. (Π.Δ. 323/89), 
αποφασίζουμε: 

Εγκρίνουμε την αριθμ. 78/17.7.1993 απόφαση του Δη¬ 
μοτικού Συμβουλίου Χώρας με την οποία τροποποιήθηκε 
ο οργανισμός Εσωτερικής Υπηρεσίας που ψηφίστηκε με 
την αριθμ. 33/20.3.1991 απόφασή του και εγκρίθηκε με 
την αριθμ. 9011/4.7.1991 απόφαση Νομάρχη και δημο- 
σιεύθηκε στο ΦΕΚ 272/30.4.1991/Β’. 

Τροποποιούμε τον Οργανισμό Εσωτερικής Υπηρεσίας 
του Δήμου Χώρας, ως προς το άρθρο 5 που δημοσιεύθηκε 
στο ΦΕΚ αριθ. 272/30.4.1991/τεύχος Β', ως εξής. 

Η οργανική σύνθεση και διαβάθμιση των θέσεων προ¬ 
σωπικού του Δήμου ορίζεται ως κατωτέρω: 

ΑΡΘΡΟ 5 

ΜΟΝΙΜΟ ΠΡΟΣΩΠΙΚΟ 

Α' Διοικητικό Προσωπικό 

1. Κατηγορία Δευτεροβάθμιας Εκπαίδευσης (Δ.Ε.). 

Κλάδο ΔΕΙ Διοικητικού 

α) Τρεις (3) θέσεις με βαθμούς Γ-Α. 

Κλάδος ΔΕΙ 4 Ελεγκτών Εσόδων και Εξόδων 

α) Μία (1) θέση με βαθμούς Γ-Α. 

Κλάδος ΔΕΙ 5 Εισπρακτόρων Εσόδων Ο.Τ.Α. 

α) Μία (1) θέση με βαθμούς Γ-Α. 

Προσόντα διορισμού στους ανωτέρω κλάδους ορίζονται 
τα αναφερόμενα στο άρθρο 5 του Π.Δ/τος 37Α/87, όπως 
αυτό τροποποιήθηκε με το Π.Δ. 22/89, άρθρο 12. 

2. Κατηγορία Υποχρεωτικής Εκπαίδευσης (Υ.Ε.). 

Κλάδος ΥΕ1 Κλητήρων - θυρωρών - Γενικών Καθηκό¬ 
ντων 

α) Μία (1) θέση με βαθμούς Δ-Γ (παραλαβή και παρά¬ 
δοση στο Ταχυδρομείο της αλληλογραφίας του Δήμου, 
επίδοση και τοιχοκόλληση των διαφόρων προσκλήσεων, 
ανακοινώσεων και λοιπές βοηθητικές εργασίες). 

Προσόντα διορισμού στον ανωτέρω κλάδο ορίζονται τα 
αναφερόμενα στο άρθρο 8 του Π.Δ/τος 37Α/87, όπως 
αυτό τροποποιήθηκε με το Π.Δ. 22/89, άρθρο 16. 

ΤΕΧΝΙΚΟ ΠΡΟΣΩΠΙΚΟ 

1. ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 
(Π.Ε.) 

Κλάδος ΠΕ3 Πολιτικών Μηχανικών 
α) Μία (1) θέση Πολιτικού Μηχανικού με βαθμούς Γ-Α. 
Κλάδος ΤΕ3 Τεχνολόγων Πολιτικών Μηχανικών 
α) Μία (1) θέση με βαθμούς Γ-Α. 

Προσόντα διορισμού στους ανωτέρω κλάδους ορίζονται 
τα αναφερόμενα στο άρθρο 9 του Π.Δ/τος 37Α/87, όπως 
αυτό τροποποιήθηκε με το Π.Δ. 22/89. 

2. ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
(ΔΕ) 

Κλάδος ΔΕ29 (Οδηγού αυτοκινήτου) 
α) Μία (1) θέση με βαθμούς Γ-Α, οδηγού αυτοκινήτου 
καθαριότητας (θα χειρίζεται το αυτοκίνητο καθαριότητας 
του Δήμου Χώρας, το οποίο θα εργάζεται για την συγκο¬ 
μιδή και αποκομιδή των απορριμμάτων του Δήμου μας και 
των γύρων Κοινοτήτων). 

Η θέση αυτή δεν θα πληρωθεί μέχρι της καθ' οιονδή- 
ποτε τρόπο κένωσης της προσωρινής προσωπικής. 

Προσόντα διορισμού ορίζονται τα αναφερόμενα στο άρ¬ 
θρο 13 του Π.Δ/τος 37Α/87, όπως αυτό τροποποιήθηκε 
με το Π.Δ. 22/89. 

Γ ΤΕΧΝΙΚΟ - ΥΓΕΙΟΝΟΜΙΚΟ ΚΑΙ ΓΕΩΠΟΝΙΚΟ ΠΡΟ¬ 
ΣΩΠΙΚΟ 

1. ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ) 
Κλάδος ΥΕ16 προσωπικού καθαριότητας 
α) Δύο (2) θέσεις για εργάτες εξωτερικών χώρων (οδο¬ 
καθαριστές), καθώς και για την περισυλλογή και αποκο¬ 
μιδή των απορριμμάτων του Δήμου Χώρας και των γύρων 
Κοινοτήτων με βαθμούς Δ-Γ. 

Οι ανωτέρω θέσεις δεν θα πληρωθούν μέχρι της καθ’ 
οιονδήποτε τρόπο κένωσης των προσωρινών προσωπι¬ 
κών. 

β) Δύο (2) θέσεις για την Υπηρεσία Ύδρευσης με βαθ¬ 
μούς Δ-Γ. 

Η μία εκ των ανωτέρω θέσεων θα είναι για την καταμέ¬ 
τρηση - επισκευή υδρομετρητών, επισκευή βλαβών εσω¬ 
τερικού - εξωτερικού υδραγωγείου (υδρονομέας) και για 
άλλες βοηθητικές εργασίες. 

Η δεύτερη εκ των ανωτέρω θέσεων, για τις βοηθητικές 
εργασίες (εκσκαφή, μεταφορά σωλήνων και οτιδήποτε 
άλλο χρειαστεί για τις ανάγκες της Υπηρεσίας Ύδρευ¬ 
σης). 

γ) Μία (1) θέση για την Υπηρεσία Κήπων - Δενδροστοι- 
χιών, με βαθμούς Δ-Γ (εργασίες, επιμέλεια κήπων και δεν- 
δροστοιχιών, κλάδεμα δένδρων, δενδροφύτευση κ.λπ.). 

Προσόντα διορισμού στους ανωτέρω κλάδους ορίζονται 
τα αναφερόμενα στο άρθρο 25 του Π.Δ/τος 37Α/87, 
όπως αυτό τροποποιήθηκε με το Π.Δ. 22/89, άρθρο 16. 

Δ' ΠΡΟΣΩΡΙΝΕΣ ΠΡΟΣΩΠΙΚΕΣ ΘΕΣΕΙΣ 
Μία (1) θέση οδηγού αυτοκινήτου καθαριότητας (θα χει¬ 
ρίζεται το αυτοκίνητο καθαριότητας του Δήμου Χώρας, το 
οποίο θα εργάζεται για την συγκομιδή και αποκομιδή των 
απορριμμάτων του Δήμου Χώρας και των γύρω Κοινοτή¬ 
των). 

Δύο (2) θέσεις για εργάτες εξωτερικών χώρων (οδοκα¬ 
θαριστές), καθώς και για την περισυλλογή και αποκομιδή 
των απορριμμάτων του Δήμου Χώρας και των γύρω Κοινο¬ 
τήτων. 

Όλες οι ανωτέρω προσωρινές προσωπικές θέσεις, κα- 
ταργούνται με την καθ’ οιονδήποτε τρόπο κένωσής τους. 


Ε' ΠΡΟΣΩΠΙΚΟ ΠΡΟΣΩΡΙΝΩΝ ΘΕΣΕΩΝ ΜΕ ΣΧΕΣΗ 
ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

α) Μία (1) θέση για την Υπηρεσία Νεκροταφείων (εργα¬ 
σίες ταφής - εκταφής, καθαριότητα και επιμέλεια Νεκρο¬ 
ταφείων, κατηγορίας ΥΕ16, με σχέση εργασίας ιδιωτικού 
δικαίου αορίστου χρόνου). 

Προσόντα διορισμού του τακτικού προσωπικού στις 
ανωτέρω θέσεις είναι τα προβλεπόμενα από τις διατάξεις 
Π.Δ/τος 37Α/1987. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Χώρας 
ανερχομένη στο ύψος των 6.000.000 δρχ. περίπου. 

Ως προς τα άλλα παραμένει ο ΟΕΥ όπως έχει ψηφισθεί 
και έχει δημοσιευθεί στο ΦΕΚ 272/30.4.1991 /τεύχος Β'. 

Η παρούσα να δημοσιευθεί στην Εφημερίδα της Κυβερ- 
νήσεως. 

Καλαμάτα, 18 Οκτωβρίου 1993 
Ο Νομαρχών Δ/ντής 
Γ. ΣΑΜΙΤΑΣ 
-- 

Αριθ. ΕΣ/24966 (12) 

Σύσταση νομικού προσώπου στην Κοινότητα Βέργης Ν. 

Σερρών με την επωνυμία «Σχολική Επιτροπή Δημοτικού 

Σχολείου και Νηπιαγωγείου». 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/ 
89). 

2. Τις διατάξεις του άρθρου 5 του Ν. 1894/90 όπως συ¬ 
μπληρώθηκε με τις όμοιες του άρθρου 31 του Ν. 2009/ 
1992 και του άρθρου 11 του Ν. 2130/1993. 

3. Τις διατάξεις του άρθρου 29Α του Ν. 1558/1985 
όπως προστέθηκαν με το άρθρο 27 του Ν. 2081/1992. 

4. Την αριθ. ΕΣ/22601/2.10.1990 απόφασή μας «πα¬ 
ροχή εξουσίας, υπογραφής με Εντολή Νομάρχη στους 
προϊσταμένους της Δ/νσης Εσωτερικών και των τμημάτων 
αυτής». 

5. Τις αριθ. ΕΣ/3632/28.2.1990 και ΕΣ/3633/ 
28.2.1990 αποφάσεις μας (ΦΕΚ 250/1993 τ.Β ) με τις 
οποίες συστήθηκαν στην Κοινότητα Βέργης η «Σχολική 
Επιτροπή Δημοτικού Σχολείου» και «Σχολική Επιτροπή 
Νηπιαγωγείου» αντίστοιχα. 

6. Την αριθ. 52/1993 απόφαση του Κ.Σ- Βέργης περί 
καταργήσεως των παραπάνω αναφερομένων Νομικών 
προσώπων και ιδρύσεως νέου νομικού προσώπου με την 
επωνυμία «Σχολική Επιτροπή Δημοτικού Σχολείου και Νη¬ 
πιαγωγείου», αποφασίζουμε: 

1. Συστήνουμε στην Κοινότητα Βέργης του Νομού Σερ¬ 
ρών ίδιο Νομικό πρόσωπο με την επωνυμία «Σχολική Επι¬ 
τροπή Δημοτικού Σχολείου και Νηπιαγωγείου». 

2. Σκοπός του Νομικού Προσώπου είναι: 

- Η διαχείριση των πιστώσεων που του διατίθενται, για την 
κάλυψη των δαπανών λειτουργίας (θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λπ.) 

- Η αμοιβή καθαριστριών. 

- Η εκτέλεση έργων για την επισκευή συντήρηση και του 
κάθε είδους εξοπλισμού του σχολείου. 

- Η εισήγηση προς την Δ/νση Α/θμιας ή Β/θμιας Εκπ/σης 
για τον εφοδιασμό από τον Οργανισμό Σχολικών Κτιρίων 

του σχολείου με έπιπλα και εξοπλιστικά είδη και από το 
Υπουργείο Εθνικής Παιδείας και θρησκευμάτων με βιβλία 
για τη σχολική βιβλιοθήκη. 

- Η διαχείριση των εσόδων από την ενδεχόμενη εκμετάλ¬ 
λευση του σχολικού κυλικείου καθώς και η λήψη κάθε άλ¬ 
λου μέτρου που κρίνεται αναγκαίο για τη στήριξή της διοι¬ 
κητικής λειτουργίας της σχολικής μονάδας. 

3. Το νομικό πρόσωπο διοικείται από διοικητικό συμ¬ 
βούλιο αποτελοΰμενο από πέντε (5) μέλη τα οποία μαζί με 
τους αναπληρωτές τους ορίζονται από το Κοινοτικό Συμ¬ 
βούλιο. 

Πρόεδρος του Διοικητικού Συμβουλίου είναι ο Πρόε¬ 
δρος της Κοινότητας ή άλλο μέλος του διοικητικού συμ¬ 
βουλίου, αιρετό ή μη, που ορίζεται από τον δήμαρχο. 

Τα άλλα μέλη του Διοικητικού Συμβουλίου είναι: 
α) Ένας (1) κοινοτικός σύμβουλος 
β) Ο εκάστοτε Δ/ντής του Δημ. Σχολείου 
γ) Η εκάστοτε Δ/ντρια του Νηπιαγωγείου καί 
δ) Ο εκάστοτε πρόεδρος του συλλόγου γονέων και κη¬ 
δεμόνων των παραπάνω σχολικών μονάδων. 

4. Η θητεία των μελών του Δ.Σ. ακολουθεί την κοινοτική 
περίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του Νομικού Προσώπου είναι: 
α) Ετήσια επιχορήγηση της Κοινότητας, 
β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

6. Περιουσία: Περιουσία της Σχολικής Επιτροπής του 
Δημοτικού Σχολείου και Νηπιαγωγείου είναι το υπάρχον 
διδακτήριο, μαζί με όλα τα εποπτικά μέσα διδασκαλίας, 
και τον αύλειο χώρο του και είκοσι πέντε (25) δεκαδικά 
στρέμματα χωράφια. 

7. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

8. Κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της κρινότήτας Βέρ- 
γης, για κάθε έτος, το ύψος της οποίας δεν μπορεί να 
προσδιοριστεί. 

Η παραπάνω δαπάνη θα καλύπτεται από την κρατική 
επιχορήγηση που διατίθεται στην Κοινότητα Βέργης κάθε 
τρίμηνο μέσω Νομαρχιακού Συμβουλίου για τις ανάγκες 
των σχολείων και από ίδιους πόρους της Κοινότητας. 

9. Οι αριθ. ΕΣ/3632/28.2.1990 και ΕΣ/3633/ 
28.2.1990 αποφάσεις μας καταργούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 15 Οκτωβρίου 1993 

Με εντολή Νομάρχη 
Η Διευθύντρια 
Δ. ΤΣΑΠΝΙΔΟΥ 

Αριθ. 21232 (13) 

Τροποποίηση της 11058/5.6.91 απόφασης Νομάρχη Χα¬ 
νιών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις α) των παρ. 8-15 του άρθρου 5 του Νό¬ 
μου 1894/90 «Για την Ακαδημία Αθηνών και άλλες εκπαι¬ 
δευτικές διατάξεις» (ΦΕΚ ΙΙΟ/Α'). 

β) Της παρ. 8 του άρθρου 8 του Νόμου 2158/93 «Εκ¬ 
συγχρονισμός του Ιδρύματος Κρατικών υποτροφιών 
(Ι.Κ.Υ.) και άλλες διατάξεις» (ΦΕΚ 109/Α ). 

γ) Του άρθρου 187 του Δημοτικού και Κοινοτικού Κώ¬ 
δικα ΠΔ 323/89 (ΦΕΚ 146/ΤΑ ). 

2. Την 20/91 απόφαση του Κοινοτικού Συμβουλίου 
Σκινέ για σύσταση σχολικής επιτροπής Δημοτικού - Νη¬ 
πιαγωγείου Σκινέ. 

3. Την 11058/91 (ΦΕΚ 448/τευχ.Β') απόφασή μας με 
την οποία συστήσαμε ίδιο Νομικό πρόσωπο με την επωνυ¬ 
μία «Σχολική επιτροπή Δημοτικού - Νηπιαγωγείου Σκινέ». 

4. Την 39/93 απόφαση του Κοινοτικού Συμβουλίου Κα- 
ράνου με τήν οποία ζητά να συμμετάσχει με δύο (2) μέλη 
του στην σχολική επιτροπή Δημοτικού - Νηπιαγωγείου 
Σκινέ επειδή οι μαθητές της Κοινότητας Καράνου φοιτούν 
στο Δημοτικό και Νηπιαγωγείου Σκινέ. 

5. Την 45/93 απόφαση του Κοινοτικού Συμβουλίου 
Σκινέ με την οποία τροποποιεί την 20/91 απόφασή του και 
αποδέχεται να συμμετέχουν στην Σχολική επιτροπή Δημο¬ 
τικού Σχολείου και Νηπιαγωγείου, Σκινέ δύο (2) μέλη του 
Κοινοτικού Συμβουλίου Καράνου επειδή οι μαθητές της 
Κοινότητας αυτής φοιτούν στα σχολεία της Κοινότητας 
Σκινέ, αποφασίζουμε: 

Τροποποιούμε μερικώς την 11058/5.6.91 απόφασή 
μας και ειδικότερα όσον αφορά την επωνυμία του Νομικού 
προσώπου από Σχολική Επιτροπή Δημοτικού - Νηπιαγω¬ 
γείου Σκινέ σε Σχολική επιτροπή Δημοτικού - Νηπιαγω¬ 
γείου Σκινέ - Καράνου. 

Το συνιστώμενο με την απόφασή μας αυτή Νομικό πρό¬ 
σωπο διοικείται από 9/μελές Διοικητικό Συμβούλιο αντί 7/ 
μελούς με πρόεδρο τον Δ/ντή του Δημοτικού Σχολείου και 
σε συστεγαζόμενα σχολεία τον αρχαιότερο Δ/ντή αυτών. 

Σε περίπτωση που δεν υπάρχει σύλλογος γονέων και 
κηδεμόνων Δημοτικού και Νηπιαγωγείου στο Διοικητικό 
Συμβούλιο του Νομικού Προσώπου θα συμμετέχουν Δη¬ 
μότες - κάτοικοι της Κοινότητας Σκινέ ή Καράνου. 

Κατά τα λοιπά ισχύει η 11058/91 απόφασή μας. 

Από τις διατάξεις αυτής της απόφασης προκαλείται δα¬ 
πάνη σε βάρος των προϋπολογισμών της Κοινότητας 
Σκινέ' ύψους (300.000) δρχ. περίπου για το τρέχον οικονο¬ 
μικό έτος και (300.000) δρχ. περίπου για καθένα από τα 
επόμενα έτη. 

Για την παραπάνω δαπάνη έχει εγγράφει πίστωση στον 
προϋπολογισμό της Κοινότητας Σκινέ ύψους (300.000) 
δρχ. και στον Κωδικό 75/212-1. 

Η απόφαση αυτή να δημοσιευθεί στην Εφημερίδα της 
Κυβερνήσεως. .-. ■ '. 

Χανιά, 14 Οκτωβρίου 1993 

Ο Νομαρχών Διευθυντής 
ΕΥΑΓΓΕΛΟΣ ΚΟΣΜΑΔΑΚΗΣ 

Αριθ. Ζ?11149 (14) 

Αντικατάσταση προσωνυμίας Ιδιωτικών Ινστιτούτων Επαγ¬ 
γελματικής Κατάρτισης. 

ΤΟ Δ.Σ. ΤΟΥ Ο.Ε.Ε.Κ. 

Έχοντας υπόψη: 

1. Τις διατάξεις του Ν. 2009/92 «Εθνικό Σύστημα Επαγ¬ 
γελματικής Εκπαίδευσης και Κατάρτισης και άλλες διατά¬ 
ξεις» (ΦΕΚ 18 τ.Α') και ειδικότερα τις παραγράφους 7, 8 
και 9 του άρθρου 5 του νόμου αυτού. 

2. Τις.διατάξεις της απόφασης Ζ/3378/93 (ΦΕΚ 356 
τ,Β') του Υπουργού Εθνικής Παιδείας και θρησκευμάτων 
«Προϋποθέσεις, όροι και διαδικασία χορήγησης άδειας 
ίδρυσης και λειτουργίας Ινστιτούτων Επαγγελματικής Κα¬ 
τάρτισης (Ι.Ε.Κ.) απόΝομικά Πρόσωπα Ιδιωτικού ΔικαίουΥ) 
Ιδιώτες» και ειδικότερα τα άρθρα 1 και 2 της απόφασης 
αυτής. 

3. Την με αριθμ. Ζ/5099/93 (ΦΕΚ 460 τ.Β') απόφαση 
του Προέδρου του Ο.Ε.Ε.Κ. «Χορήγηση άδειας ίδρυσης 
Ιδιωτικών Ινστιτούτων Επαγγελματικής Κατάρτισης σε Νο¬ 
μικά Πρόσωπα Ιδιωτικού Δικαίου και σε Φυσικά Πρό-, 
σωπα». 


4. Την με αριθμ. 34/12.10.93 πράξη του Διοικητικού 
Συμβουλίου του Οργανισμού Επαγγελματικής Εκπαίδευ¬ 
σης και Κατάρτισης (Ο.Ε.Ε.Κ.). 

5. Το γεγονός ότι από τις διατάξεις της παρούσας δεν 
πρόκαλείται δαπάνη σε βάρος του προϋπολογισμού εξό¬ 
δων του Νομικού Προσώπου Δημοσίου Δικαίου «Οργανι¬ 
σμός Επαγγελματικής Εκπαίδευσης και Κατάρτισης» 
(Ο.Ε.Ε.Κ.), αποφασίζουμε: 

Αντικαθιστούμε την προσωνυμία «ΥΓΕΙΑ» του ΙΔΙΩΤΙ¬ 
ΚΟΥ ΙΝΣΤΙΤΟΥΤΟΥ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ 
με την επωνυμία «ΣΒΙΕ ΣΧΟΛΑΙ ΒΟΗΘΩΝ ΙΑΤΡΙΚΩΝ 
ΕΠΑΓΓΕΛΜΑΤΩΝ ΓΕΩΡΓ. ΚΑΣΤΡΙΝΑΚΗΣ - ΔΡΑΚ. ΦΟΥ- 
ΝΤΟΥΚΑΚΟΣ, ΑΝΩΝΥΜΟΣ ΕΚΠΑΙΔΕΥΤΙΚΗ ΕΤΑΙΡΕΙΑ» 
με την προσωνυμία «ΥΓΕΙΑ - ΣΒΙΕ». 

Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Οκτωβρίου 1993 

Ο Πρόεδρος του Ο.Ε.Ε.Κ. 

ΓΕΩΡΓΙΟΣ ΒΟΥΤΣΙΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



